
Уговор о извођењу радова
Санација и адаптација станичних зграда

Уговорне стране

Акционарско друштво за управљање јавном железничком инфраструктуром „Инфраструктура железнице Србије“, Београд, са седиштем у Београду, улица: Немањина 6, МБ: 21127094, ПИБ: 109108420, чији је законски заступник в.д. генералног директора  Зоран Јевтић (у даљем тексту: Наручилац )

и
______________________________________, са седиштем у:_______________ улица: __________________________ МБ: ___________, ПИБ: _____________, чији је законски заступник директор/генерални директор (заокружити) ___________________________________(у даљем тексту: Извођач), са друге стране (Извођач наступа са подизвођачем / учесником у заједничкој понуди _____________________________,ул.____________________из ___________________), _____________________________,ул.____________________из ___________________).

Уговорне стране сагласно констатују:

- да је Наручилац, на основу Закона о јавним набавкама („Службени гласник РС“, бр. 91/19 и 92/23), спровео отворени поступак јавне набавке радова (набавка бр. 232-2025), чији је предмет: санација и адаптација станичних зграда;
- да су позив за подношење понуда и конкурсна документација објављени на Порталу јавних набавки и интернет страници Наручиоца;
- да је Извођач доставио Понуду број ____________ од _________  године (попуњава Извођач), која се налази у прилогу Уговора и његов је саставни део;
- да је Наручилац Одлуком о додели уговора, број ___________________ од ____________     године (попуњава Наручилац), доделио Извођачу Уговор.

Предмет Уговора
Члан 1.

Предмет овог уговора су радови на санацији и адаптацији станичних зграда и то:
Земун, Земун Поље, Панчево - Главна, Овча, Панчевачки мост, Вуков споменик, Раковица и стајалишта Карађорђев парк, Тошин Бунар и Алтина.
Санација и адаптација подразумевају обнављање постојећих инсталација, конструктивне и грађевинске радове, као и извођење завршних обрада у просторијама и на спољашњем делу објеката, ради подизања техничког, естетског и функционалног нивоа станичних зграда.

Извођач се обавезује да својим средствима и радном снагом, у складу са одредбама важећих закона, прописа, техничким условима и стандардима који важе за ову врсту посла, квалитетно и уз строго поштовање професионалних правила своје струке, изведе радове из става 1. овог члана, у свему према техночкој спецификацији и Понуди број _______________ од ________године који чине саставни део овог уговора.

Рок за извођење радова
Члан 2.

Рок за извођење радова је ________ календарских дана (максимално150 ) од датума увођења извођача у посао на првој станици.
Извођач је дужан да започне радове даном увођења у посао. Уколико Извођач не започне радове даном увођења у посао, Наручилац ће оставити накнадни рок до 5 дана да започне радове, а уколико Извођач ни у накнадном року не започне радове, Наручилац може раскинути овај уговор, уз наплату гаранције за добро извршење посла, у целости, као и захтевати од Извођача накнаду штете, до износа стварне штете.
Надзорни орган уписује у грађевински дневник датум завршетка свих уговорених радова.

Вредност Уговора
Члан 3.  

Укупна вредност Уговора износи ____________________ динара без ПДВ-а
(словима:________________________________________________________________). 

Укупна вредност Уговора износи ____________________ динара са ПДВ-ом
(словима:________________________________________________________________). 

Уговорне стране сагласно утврђују да се уговорена вредност дефинише на бази укупне уговорене цене за све радове садржане у техничкој спецификацији са структуром цене. 
[bookmark: _GoBack]Извођач је сагласан да је сагледао обим и врсту предметног посла, прегледао и проверио локацију на којој ће изводити радове, околину и ограничења и прикупио све расположиве информације, да је проценио обим и природу радова и материјала потребног за извођење и завршетак радова, прилазе до места извођења радова, смештај (који ће му можда бити потребан), постојеће изворе за снабдевање електричном енергијом и водом, као и све остале околности које су од утицаја за извођење радова као и прописима органа власти и управе, као и да је извршио преглед комплетне конкурсне документације.

Извођач је сагласан да је у потпуности упознат са напред наведеним и да радове може извести стручно и квалитетно, у уговореном року и по уговореној цени. 

Извођач је сагласан да је добио све информације које су сваком искусном Извођачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак радова.

Начин плаћања
Члан 4.  

У случају да је захтевао авансно плаћање:
Наручилац се обавезује да Извођачу плаћање врши на следећи начин:
- ___________% аванс  (максимално 40%) од вредности Уговора са припадајућим ПДВ-ом у року од 15 дана од  од дана достављања: 
· предрачуна (авансна ситуација), на главну писарницу Наручиоца,
· банкарских гаранција из члана 11. овог уговора,
· полисе осигурања из члана 12. овог уговора.

У случају ранијег правдања целокупног износа аванса, Наручилац ће Извођачу радова вратити средство обезбеђења – банкарску гаранцију за повраћај авансног плаћања.

Извођач се обавезује да примљени аванс правда кроз све привремене ситуације које испоставља Наручиоцу, процентуалним умањењем износа (у тим привременим  ситуацијама), од вредности изведених радова с тим да укупан примљени аванс мора бити оправдан када вредност радова достигне износ 90% вредности Уговора.

Наручилац се обавезује да преостали износ Извођачу и/или подизвођачима (у случају да су се изјаснили да се директно врши уплата извршеног посла од стране подизвођача на његов рачун) за изведене радове плаћање врши на основу привремених и окончане ситуације, у року не дужем од 45 дана од дана службеног пријема ситуације, оверене од стране надзорног органа Наручиоца. 

У случају да није захтевано авансно плаћање

Наручилац се обавезује да Извођачу и/или подизвођачима (у случају да су се изјаснили да се директно врши уплата извршеног посла од стране подизвођача на његов рачун)  за изведене радове плаћање врши на основу привремених и окончане ситуације, у року не дужем од 45 дана од дана службеног пријема ситуације, оверене од стране надзорног органа Наручиоца. 

Под исправно испостављеном ситуацијом сматра се ситуација која поседује сва обележја рачуноводстве исправе у смислу одредаба Закона о рачуноводству („Сл. гласник РС“, бр. 73/19 и 44/21 – др.закон), Закона о ревизији („Сл. гласник РС“, број 73/19), Законa о ПДВ-у ("Сл. гласник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 - др. закон, 142/2014, 5/2015 - усклађени дин. изн., 83/2015, 5/2016 - усклађени дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађени дин. изн., 72/2019, 8/2020 - усклађени дин. изн., 153/2020, 138/2022 и 94/2024), као и других прописа који уређују предметну област.

Привремене ситуације и окончану ситуацију Извођач и/или подизвођач ( у случају да су се изјаснили да се директно врши уплата извршеног посла на рачун подизвођача) испоставља Наручиоцу на основу изведених количина уговорених радова и уговорених цена. 

Привремене ситуације Извођач и/или подизвођач ( у случају да су се изјаснили да се директно врши уплата извршеног посла на рачун подизвођача) ће подносити на исплату у текућем месецу, за претходно изведен посао, а окончану ситуацију, након примопредаје радова, и достављања гаранције за отклањање недостатака у гарантном року.

Ситуације морају да буду насловљене на Наручиоца и морају бити потписане од стране овлашћеног лица Извођача, подизвођача и надзорног органа.

Наручилац је дужан да оверу испостављених ситуација изврши најкасније у року од 8 дана, рачунајући од дана пријема ситуације.

Уколико Наручилац делимично оспори испостављену ситуацију, дужан је да овери и призна неспорни део ситуације, уз претходну корекцију ситуације од стране Извођача, а спорни део ће регулисати кроз следећу привремену ситуацију, уколико се уговорне стране другачије не договоре.

Комплетну документацију неопходну за оверу привремене ситуације Извођач доставља Наручиоцу и надзорном органу који ту документацију чувају до примопредаје и коначног обрачуна.
Није дозвољено залагање и уступање потраживања без сагласности Наручиоца.

Члан 5.

Наручилац се обавезује да Извођачу исплати уговорену цену из члана 4. по испостављеној окончаној ситуацији, овереној од стране Наручиоца и Извођача, која је сачињена на основу оверене грађевинске књиге изведених радова и јединичних цена из Понуде, у року не дужем од 45 дана од дана пријема ситуације.

Под исправно испостављеном ситуацијом из става 1. овог члана сматра се ситуација која поседује сва обележја рачуноводстве исправе у смислу одредаба Закона о рачуноводству („Сл. гласник РС“, бр. 73/19 и 44/21 – др.закон) и Закона о ревизији („Сл. гласник РС“, број 73/19), пореских прописа и других прописа који уређују ову област.

Члан 6.

Окончану ситуацију Извођач испоставља по основу Записника о примопредаји радова и коначном обрачуну и подноси по извршеној примопредаји радова и потписивању Записника о примопредаји и коначном обрачуну. 

Уз окончану ситуацију, Извођач је обавезан да достави Наручиоцу, преко Надзорног органа: 
1. фотокопије Записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од Надзорног органа; 
2. фотокопије листова Грађевинског дневника за време извођења радова, за које се испоставља
 окончана ситуација, обострано потписане и оверене; 
3. фотокопије листова Грађевинске књиге, за све уговорене и изведене позиције приказане у ситуацији, оверене од стране надзорног органа; 
4.   гаранцију за отклањање недостатака у гарантном року. 

Окончану ситуацију Извођач доставља Надзорном органу на оверу. Након извршене контроле и овере, ситуацију са комплетном документацијом из овог члана, у року од 7 дана од дана овере и потписа од стране Надзорног органа, доставља Наручиоцу на оверу и плаћање. 
Уколико Извођач не достави окончану ситуацију са свим прилозима из овог члана, Наручилац неће извршити плаћање позиција за које није достављена комплетна документација. 
Уколико Наручилац оспори испостављену ситуацију у делу, дужан је да исплати неспорни део ситуације, а спорни део окончане ситуације решиће се договором између уговорних страна, односно у свему у складу са одредбама Уговора.



Обавезе Наручиоца
Члан 7.

Наручилац се обавезује да:
    -омогући Извођачу увид у сву постојећу документацију и друге  податке којим располаже, неопходнe за извођење свих радова из чл. 1. овог уговора;
    -обезбеди вршење стручног надзора, у складу са чланом 153. Закона о планирању и изградњи ;
    -у примереном року решава све захтеве Извођача и доставља одговоре у писменој форми;   
    -формира Комисију за пријем изведених радова на објекту и коначни обрачун и да учествује у  раду те Комисије.
    -обезбеди примопредају радова у року од 3 дана од дана пријема обавештења Извођача о датуму завршетка радова;
     -редовно измирује обавезе према Извођачу за изведене радове у складу са одредбама Уговора који дефинишу начин плаћања.

Обавезе Извођача
Члан 8.

Извођач је обавезан да уговорене радове изведе у складу са Законом о планирању и изградњи,  а сагласно важећим техничким прописима, стандардима и нормативима.
 
Извођач се обавезује да решењем одреди одговорног извођача радова, за све предвиђене врсте радова из Понуде, са личном лиценцом одговорног извођача радова. 
Одговорни извођач радова мора испуњавати услове прописане Законом о планирању и изградњи . 
У случају потребе за изменом одговорног извођача радова из Понуде, Извођач је у обавези да, пре достављања решења о одређивању новог одговорног извођача радова, претходно писмено обавести Наручиоца о разлозима измене и пружи доказе о томе да новоименовани одговорни извођач радова испуњава све услове прописане Законом о планирању и изградњи, као и да је стално запослен или ангажован уговором код Извођача. 

Члан 9. 

Извођач је дужан да, у оквиру уговорене цене за извођење предметних радова, изврши и следеће активности и радове: 
1. води градилишну документацију и обезбеђује доказ о квалитету извршених радова, уграђених материјала, инсталација и опреме; 
2. отклони сву штету коју учини за време извођења радова на објектима и суседним објектима; 
3. у току извођења радова одржава градилиште уредно и редовно уклања сав отпадни материјал; 
4. обезбеди присуство и учешће својих представника у раду Комисије за пријем изведених радова на објектима; 
5. отклони све недостатке по примедбама Комисије за технички преглед и пријем изведених радова на објектима, у остављеном року; 
6.   учествује у примопредаји објеката и коначном обрачуну изведених радова; 
7.   отклони све недостатке по записнику Комисије за примопредају и коначни обрачун;
8.   на погодан начин обезбеди и чува изведене радове, опрему и материјал од
      пропадања,оштећења, одношења или уништења све до примопредаје објекта; 
9.   по напуштању простора градилишта уклони сав преостали материјал, опрему и
      све привремене градилишне инсталације; 
   10.   у складу са Уговором отклони све недостатке који се евентуално појаве у
           гарантном року.

Извођач је обавезан да обезбеди о свом трошку: 
1. надокнаду трошкова пропасти и оштећења радова, материјала и опреме, у току извођење радова; 
2. обезбеђење и чување објеката до њихове примопредаје.

Члан 10.

Извођач је дужан да омогући вршење стручног надзора над извођењем предметних радова. 
Извођач је дужан да поступи по свим писменим примедбама Наручиоца и Надзорног органа на квалитет изведених радова и уграђеног материјала и опреме, те да по тим примедбама отклони недостатке или пропусте, о свом трошку. 
У случају да Извођач не испуњава динамику радова, обавезан је да уведе у рад више смена, продужи смену или уведе у рад више извршилаца, без права на повећане трошкове или посебну накнаду за то. 
Извођач је дужан да упути Наручиоцу, преко Надзорног органа, писмени захтев за евентуално продужење рока за извођење радова, најкасније 7 дана пре истека уговореног рока. Надзорни орган, уз захтев Извођача, доставља детаљно образложење и мишљење о продужењу рока за извођење радова, у сагласности са одредбама Уговора. 
Уколико Извођач упути Наручиоцу захтев за продужење рока, након истека рока из претходног става, такав захтев се неће разматрати.

Средства обезбеђења
Члан 11.
Извођач се обавезује да достави Наручиоцу следећа средства финансијског обезбеђења:
-У случају уговарања авансног плаћања, Извођач је дужан да најкасније у року од 15 (петнаест) дана од дана закључивања овог уговора достави банкарску гаранцију за повраћај авансног плаћања у износу до висине траженог аванса са припадајућим ПДВ-ом и са роком важења најмање 30 (тридесет) дана дужим од рока за извршење Уговора у целости која мора бити безусловна, неопозива, без права на приговор и платива на први позив, а у корист Наручиоца
- најкасније у року од 15 (петнаест) дана од дана закључивања овог уговора оригинал банкарску гаранцију за добро извршење посла, насловљену на Наручиоца, у износу од 10% од укупне уговорене вредности без ПДВ, са клаузулама: неопозива, безусловна, „наплатива на први позив“ и без права на приговор и са роком трајања 30 дана дужим од истека рока за завршетак целокупног посла. 
Банкарска гаранција за добро извршење посла уновчиће се у случају да Извођач не буде извршавао своје уговорне обавезе у роковима и на начин предвиђен Уговором.
 Ако се за време трајања Уговора промене рокови за извршење уговорне обавезе, важност банкарских гаранција мора да се продужи. Наручилац до достављања продужења банкарске гаранције неће оверавати испостављене привремене ситуације и исте ће неоверене вратити Извођачу у року од 8 дана од дана пријема. 
Уколико Извођач не достави продужење банкарских гаранција, у року од 20 дана од дана потписивања Анекса Уговора о продужењу рока, Наручилац може активирати претходно достављене банкарске гаранције за добро извршење посла и једнострано раскинути Уговор, 
- најкасније до тренутка примопредаје радова банкарску гаранцију за отклањање  недостатака у гарантном року, насловљеном на Наручиоца, у износу од 5% изведене вредности за радове без ПДВ-а , са клаузулама: неопозива, безусловна, наплатива на први позив и без права на приговор, и са роком трајања најмање 30 дана дужим од дана истека гарантног рока. 
По достављању банкарске гаранције за отклањање  недостатака у гарантном року, банкарска гаранција за добро извршење посла биће враћена Извођачу у року од 7 календарских дана од дана достављања захтева за враћање.
Након извршења свих уговорних обавеза од стране Извођача, Извођачу ће бити враћена неискоришћена средства финансијског обезбеђења.
Наведена средства финансијског обезбеђења не могу да садрже додатне услове за исплату, краће рокове и мањи износ од одређеног. Средство финансијског обезбеђења неће бити враћено Извођачу пре истека рока трајања, осим ако је Извођач у целости испунио своју обезбеђену обавезу.

Осигурање
Члан 12.
Извођач је дужан да Наручиоцу најкасније до тренутка увођења у посао достави:
- Полису осигурања на објекту у изградњи која мора обухватити осигурање радова, материјала и опреме од свих ризика до њихове пуне вредности. Полиса осигурања мора гласити на предмет Уговара, тј. на конкретан објекат у изградњи који је предмет уговарања, са релативним учешћем по сваком штетом догађају (франшизом) у износу не већем од 10%. 
- Полису осигурања од одговорности према трећим лицима која мора гласити на осигурану суму од најмање 50% од понуђене вредности радова. Полиса осигурања мора гласити на предмет Уговора, са релативним учешћем по сваком штетном догађају (франшизом) у износу не већем од 10%. Полисe осигурања мора гласити на рок трајања, почевши од дана увођења Извођача у посао и 60 календарских дана дужим од уговореног рока за радове укључујући и гарантни период од 2 године. Акционарско друштво за управљање јавном железничком инфраструктуром ,,Инфраструктура железнице Србије“, Београд, ул. Немањина број 6 мора бити назначен као осигураник по наведеним полисама.
- Полиса осигурања од професионалне одговорности Извођача мора гласити на износ осигуране суме. Полиса осигурања мора гласити на конкретан објекат који је предмет уговарања, са релативним учешћем по сваком штетном догађају (франшизом) у износу не већем од 10%. Полиса мора мора гласити на рок трајања, почевши од  датума увођења извођача у посао и 60 календарских дана дужим од крајњег уговореног рока за радове укључујући и гарантни период од 2 године.
Полиса/е мора имати клаузулу да је осигуравајућа кућа у случају прекида полисе/а пре истека важења из било ког разлога обавезна да о томе обавести Наручиоца.	
У случају продужења рока за радове, Извођач је у обавези да у року од 20 дана од дана закључења анекса уговора о продужењу рока за радове, достави нове полисе под истим условима и са новим периодом важења. Наручилац, до достављања продужених полиса, неће оверити достављене привремене ситуације и исте ће не оверене вратити Извођачу у року од 8 дана од дана пријема привремене ситуације.
Уколико Извођач не достави Наручиоцу наведене полисе у горе дефинисаним роковима, Наручилац може активирати и наплатити банкарску гаранцију за озбиљност понуде и једнострано раскинути Уговор.

Уговорна казна
Члан 13.

Ако Извођач не изврши уговорне обавезе у уговореном року дужан је да за сваки дан 
закашњења плати Наручиоцу уговорну казну од 10/00 (један промил) дневно на 
вредност изведених радова са закашњењем, с тим да укупна казна не може бити већа 
од 5% (пет процената) вредности Уговора.                                                                                 
Делимично извођење радова у предвиђеном року на искључује обавезу плаћања 
уговорне казне за део неизведених радова.
Ако Извођач једнострано раскине Уговор или изведе радове на начин који битно 
одступа од уговорених одредби по питању квалитета и рокова извођења радова, 
Наручилац има право да депоновану гаранцију за добро извршење посла поднесе на 
наплату.

Гарантни рок
Члан 14.

Гарантни рок за изведене радове износи 2 године, рачунајући од дана техничког 
пријема изведених радова.

Члан 15.

Извођач је дужан да у току гарантног рока, на први писмени позив Наручиоца, отклони 
о свом трошку све недостатке који се односе на уговорени квалитет изведених радова и 
уграђених материјала и опреме, а који нису настали неправилном употребом, као и сва 
оштећења проузрокована овим недостацима.

Ако Извођач не приступи извршењу своје обавезе из претходног става по пријему писменог позива од стране Наручиоца и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на терет Извођача.
За штету и неисправности које настану услед деловања више силе, Извођач не сноси 
одговорност.
 
Раскид Уговора
Члан 16.

Уговорне стране су сагласне да се Уговор може раскинути споразумно.

Уговор се може раскинути једнострано у случају када једна уговорна страна не испуњава 
своје уговорне обавезе, при чему савесна уговорна страна има право на накнаду причињене 
штете.

Уговорне стране су обавезне да о раскиду Уговора обавесте другог уговарача писменим 
путем.

Виша сила
Члан 17.

Уговорне стране ослобађају се делимично или потпуно од одговорности за неизвршење
обавеза по овом уговору, уколико је она последица деловања више силе.

Под околностима више силе подразумевају се околности које су настале после 
закључења овог уговора, као резултат ванредних догађаја независно од воље уговорних 
страна, као што су: рат, земљотреси, поплаве, пожари, епидемија, акти државних 
органа од утицаја на извршење обавеза.

Уговорна страна погођена вишом силом треба одмах телеграмом или на неки други 
писани начин да обавести другу страну о настанку околности које спречавају извршење 
уговорне обавезе. 

Уговорна страна која благовремено не јави другој страни наступање околности више 
силе, а која је том околношћу погођена, не може се позивати на њу, изузев ако сама та 
околност не спречава слање таквог обавештења.

За време трајања више силе обавезе из Уговора мирују и не примењују се санкције због 
неизвршења уговорних обавеза.

Наступањем околности из овог члана продужава се рок за испуњење уговорних обавеза и 
то за период који по свом трајању одговара трајању настале околности и разумног рока 
отклањања последица тих околности.

Уколико настале околности из овог члана трају дуже од једног месеца свака од уговорних 
страна задржава право да раскине Уговор. 

Решавање спорова
Члан 18.

Све евентуалне спорове уговорне стране ће решавати споразумно. 
Уколико до споразума не дође, уговара се надлежност Привредног суда у Београду.


Измена и допуна Уговора
Члан 19.

Наручилац може, током трајања Уговора  у складу са одредбама чл. 156-161. Закона о 
јавним набавкама („Службени гласник РС“, бр. 91/19 и 92/23), да измени Уговор, без спровођења поступка јавне набавке.
 
Рок за завршетак радова се може изузетно продужити на основу образложеног писаног 
захтева Извођача, уз претходну писану сагласност стручног надзора, у случајевима који онемогућавају завршетак радова у уговореном року, а који могу имати за последицу стварање додатних трошкова за Извођача, и то: 

- прекида радова који траје дуже од 2 дана, а није изазван кривицом Извођача;
- елементарних непогода и дејства више силе;
- измене пројектно-техничке документације, по налогу Наручиоца или уз његову 
  сагласност;
- прекида рада изазваног актом надлежног органа, за који није одговоран Извођач.

Ако наступе околности из претходног става, Извођач их одмах уписује у Грађевински дневник, а у року од 3 дана од настанка узрока доставља у писменој форми, уз сагласност Надзорног органа, захтев Наручиоцу за продужење уговореног рока за завршетак радова,  а најкасније у року од 5 (пет) дана пре истека коначног рока за завршетак радова. 

Наручилац је обавезан да по наведеном захтеву донесе одлуку у року од 3 дана од пријема захтева. 

Уговорени рок ће бити продужен када уговорне стране о томе сачине Анекс Уговора.

Извођач нема право на продужење рока у следећим случајевима: 

3. ако западне у доцњу са извођењем радова, због ванредних околности које су настале у време када је био у доцњи; 
4. атмосферских и климатских прилика које су се могле предвидети у време закључења Уговора.





Остале одредбе
Члан 20.

За све што овим уговором није посебно утврђено примењују се одредбе Закона о 
облигационим  односима (“Сл. лист СФРЈ ”, бр. 29/78, 39/85-одлука УСЈ и 57/89, „Сл. лист 
СРЈ“, бр. 31/93 и „Сл. лист СЦГ“, бр. 1/2003-Уставна повеља), Закона о планирању и 
изградњи као и одредбе Посебних узанси о грађењу („Службени лист СФРЈ”, број 18/77), и 
других важећих прописа Републике Србије, који регулишу ову област.


Члан 21.

Уговор ступа на снагу даном обостраног потписивања и примењује се достављањем средстава обезбеђења из члана 11. и члана 12. овог уговора.

Члан 23.


Овај уговор је сачињен у 4 (четири) истоветна примерака, од којих Наручилац 
задржава 2 (два) примерка, а Извођач 2 (два) примерка.




       за ИЗВОЂАЧА                                                              за НАРУЧИОЦА
   	                                                                „Инфраструктура железнице Србије“ а.д.
                                                                                       в.д. генералног директора

     ______________________                                         ________________________
                                                                                                       Зоран Јевтић











